钦定古今图书集成/明伦汇编/闺媛典/第121卷 > 傅贺妻陈氏
## 钦定古今图书集成/明伦汇编/闺媛典/第121卷 > 傅贺妻陈氏

按《金华府志》：“陈氏，傅贺妻。年二十四，夫亡，无子，家无
馀畜，躬织纴以养其姑，甘旨无缺。姑死，哀毁如礼。服
除，母欲嫁之，氏曰：‘我宁冻馁以死，不敢从命’。遂以夫
侄为后。时舅姑与夫三丧未葬，氏铢积寸累，勤苦三
年，卒以襄事。延祐间，遣子入学，归则督之耕稼，母仪
肃然，人称孝节。”